b'\n_START_ARTICLE_\nTrochosa terricola\n_START_SECTION_\nUtbredelse\n_START_PARAGRAPH_\nTrochosa terricola er utbredt i Europa (?). Den finnes i Norge, nord til Nordland.\n_START_SECTION_\nUtseende\n_START_PARAGRAPH_\nSom voksne (imago) er hunnen opptil 15 mm, mens hannen er opptil 10 mm lang (kroppens lengde). Kroppen er todelt i en bakkropp (abdomen) og en forkropp (prosoma eller cephalothorax). Midt oppe p\xc3\xa5 forkroppen finnes et m\xc3\xb8rkt gaffelformet merke, dette merket n\xc3\xa5r ikke helt frem til mellom \xc3\xb8ynene. Foran p\xc3\xa5 hodet er det \xc3\xa5tte \xc3\xb8yne, hvorav de to midterste er langt st\xc3\xb8rre enn de andre._NEWLINE_De tre norske artene i slekten Trochosa er sv\xc3\xa6rt lik hverandre. For sikker artsbestemmelse kreves n\xc3\xa6rmere unders\xc3\xb8kelse av de kj\xc3\xb8nnsmodne edderkoppens genitalier. Bare hanner kan bestemmes til art ut fra pedipalpenes siste ledd. Hos hunner kjennes ingen artstypiske karakterer, selv epigynet er likt hos de tre artene.\n_START_SECTION_\nLevevis\n_START_PARAGRAPH_\nTrochosa terricola finnes vanligvis i lysninger i skogen eller langs skogkanter. Den foretrekker litt skygge. Den er nattaktiv om dagen holder den seg skjult under en stein eller en trerot.'